b) Vrae oor ’n leesstuk, selfs tydens ’n klasbespreking of luistertoets en natuurlik veral in ’n toets of eksamen, moet Barrett se denkvlakke dek in die volgende verhouding:
Inligting wat duidelik in die teks gelees kan word, moet op ’n ander manier aangebied word. Die skryf van ’n opsomming in graad 9-12 is ’n goeie voorbeeld van ’n vlak 2 vraag. Daar word van leerders verwag om gegewe inligting in hul eie woorde oor te dra, verskille en ooreenkomste uit te lig of inligting te lys.
Nou begin die pret. Hersien die notas wat tydens stap 2 geneem is. Maak seker dat die vraagkeuses elk van die vyf denkvlakke verteenwoordig. Die gekose vrae moet in die chronologiese volgorde van die teks gerangskik word. Barrett word slegs gebruik om alle denkvlakke te dek, maar word nie volgens hierdie vlakke gerangskik nie.
Barrett se denkvlakke is nie ’n onklimbare berg nie. Wanneer die nodige beplanning vooraf deeglik aangepak en voltooi word, verander hierdie berg vinnig in ’n molshoop. Nie net sal jy die opstelproses meer geniet nie, jy sal ook ongelooflik opgewonde wees vir jou kinders om jou vraestel te skryf. Vra my, ek weet. Tydens die Junie-eksamen het my kollegas gedink ek was van my lootjie getik.